stanford-oval/wikipedia huggingface dataset:
סולם הטונים השלמים
ראו גם

סולם (מוזיקה)
סולם מינורי
סולם מז'ורי
סולם מוקטן
נקודת ריש

| --- | --- |

מיקום במפה מפורטת
 מידע כללי
 סוג:  חצי אי 
 מידע נוסף
 קואורדינטות:  62°40′21″S 60°55′55″W﻿ / ﻿62.6725°S 60.9319°W﻿ / -62.6725; -60.9319
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת ריש(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת ריש(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת ריש(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת ריש
 
נקודת ריש (באנגלית: Rish Point; בבולגרית: нос Риш) היא לשון יבשה שאינה מכוסה קרח, הבולטת מהחוף הדרומי של חצי האי ביירז, שבאי ליווינגסטון באיי שטלנד הדרומיים, שבאנטארקטיקה.
הנקודה ממוקמת בקצה המזרחי של חופי סאות' (החופים הדרומיים) שבדרום חצי האי ביירז.
נקודת ריש ממוקמת 2.3 קילומטרים צפונית-מערבית לנקודת אמאדוק;
נקודת ריש ממוקמת 1.3 קילומטרים דרומית-מערבית לנונאטאק קלארק;
נקודת ריש ממוקמת קילומטר אחד צפונית-מזרחית לסלעי סטאקפול.
מרכזו של אגם יוטורנה ממוקם 320 מטרים צפונית-מזרחית לנקודת ריש.
אורכה של לשון היבשה 300 מטרים.
היסטוריה

אזור הנקודה מופה לראשונה, באופן גס, בשנת 1968 על ידי סוקרים בריטיים.
הנקודה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009.
הנקודה נקראת על שם הכפר ריש, הממוקם במזרח הרי הבלקן, בבולגריה.
סופר טורפה

| --- | --- |
 סוגה:  קומדיה רומנטית, טלנובלה 
 בימוי:  תומאס ז'אנקלביץ' 
 שחקנים:  קנדלה וטראנו 
 ארץ מקור:  ארגנטינה 
 שפות:  ספרדית 
 מספר עונות:  2 
 מספר פרקים:  52 
 הפקה
 חברת הפקה:  Disney Channel 
 שידור
 רשת שידור:  ערוץ דיסני ספרד 
 תקופת שידור מקורית:  23 באוגוסט 2011 – 13 בדצמבר 2011 
 קישורים חיצוניים
 www.supertorpe.com
 דף התוכנית ב-IMDb
 
סופר טורפה (בספרדית: Supertorpe) היא סדרת טלוויזיה ארגנטינאית משנת 2011, שעלילתה מספרת על ילדה בשם פולי שהיא בעלת כוחות על טבעיים, ואשר רק מעטים יודעים זאת. דמותה של הילדה מגולמת על ידי קנדלה וטראנו, אשר גילמה את הדמות אסטפניה, "טפי", בסדרה כמעט מלאכים.
פולי מתאהבת בנער בשם פליקס, שאוהב מוזיקה, ספורט, וחי עם דוד שלו, אשר עושה לו חיים לא פשוטים. דמות זו מגולמת על ידי פאבלו מרטינס, אשר גילם את סימון ארצ'בלטה בסדרה "כמעט מלאכים".
נתניאל אדווין האריס

נתניאל אדווין האריס (באנגלית: Nathaniel Edwin Harris;‏ 21 בינואר 1846 –  21 בספטמבר 1929) היה עורך דין ופוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-61 בשנים 1915–1917.
ראשית חייו

נתניאל אדווין האריס נולד בעיירה ג'ונסבורו שבטנסי כבנם של עדנה (לבית היינס) ואלכסנדר נלסון האריס. אביו היה רופא וכומר מתודיסטי. במהלך מלחמת האזרחים האמריקאית נמלט האריס לג'ורג'יה מפני כוחות צבא האיחוד. בגיל 16 הוא התגייס לחיל הרגלים של צבא הקונפדרציה ושירת בו עד תום המלחמה, ובסופו של דבר היה לקצין ברגימנט הפרשים ה-16 של וירג'יניה. לאחר המלחמה שב האריס לבית משפחתו בטנסי, אך עד מהרה עבר למחוז בארטו שבג'ורג'יה. ב-1867 הוא החל ללמוד באוניברסיטת ג'ורג'יה באת'נס, וב-1870 סיים שם לימודי תואר בוגר אוניברסיטה. ב-1889 היה האריס לחבר בחבר הנאמנים של אוניברסיטת ג'ורג'יה, תפקיד בו הוא שימש עד יומו האחרון.
לאחר סיום לימודיו לימד האריס בבית ספר במשך שנתיים, למד משפטים, והתקבל ללשכת עורכי הדין. ב-1873 הוא עבר למייקון. יחד עם וולטר ברנרד היל הוא הקים משרד עורכי דין. בשנים 1874–1882 הוא גם שימש כפרקליט העירוני של מייקון.
מחוקק בג'ורג'יה

ב-1882 נבחר האריס לבית הנבחרים של ג'ורג'יה מטעם מחוז ביב, וב-1885 נבחר לכהונה נוספת. מצע הבחירות שלו היה הקמת קולג' טכנולוגי. כחבר בית הנבחרים הוא הגיש ב-1882 הצעת חוק להקמת המכון הטכנולוגי של ג'ורג'יה (נקרא עד 1948 בית הספר לטכנולוגיה של ג'ורג'יה). באוקטובר 1885 אושרה הצעת חוק זו על ידי האספה הכללית של ג'ורג'יה, לאחר שלא עברה במושבי בית המחוקקים של השנתיים הקודמות. בנושא זה קיבל האריס תמיכה מהנרי ו. גריידי וג'ון פלטשר הנסון.
החוק הורה למושל ג'ורג'יה, הנרי דיקרסון מקדניאל למנות ועדה של חמישה חברים לבחירת מיקומו של המוסד החינוכי ולארגן אותו. האריס התמנה כיושב ראש הוועדה לצידם של סמואל נ. אינמן כגזבר, ואוליבר ס. פורטר, אדוארד ר הודג'סון והשופט קולומבוס הרד כחברים. בהתכנסותם באטלנטה ב-19 באוקטובר 1886 קיימו חברי הוועדה 23 סבבי הצבעה ובסופו של דבר בחרה באטלנטה. האריס התמנה כיושב ראש מועצת הנאמנים של המוסד, תפקיד בו שימש עד יומו האחרון.
באוטוביוגרפיה שלו שיצאה לאור ב-1925 כתב האריס: "אני רואה בייסוד בית הספר לטכנולוגיה של ג'ורג'יה כאירוע החשוב ביותר, בעל אופי ציבורי, שהתרחש בימי חיי".
בשנים 1894–1895 כיהן האריס כחבר הסנאט של ג'ורג'יה. בשנים 1912–1915 הוא כיהן כשופט בבית המשפט הגבוה של מחוז מייקון.
מושל ג'ורג'יה

האריס נבחר כמושל ג'ורג'יה וב-26 ביוני 1915 הושבע לתפקידו. הוא כיהן בתפקיד עד 1917, והיה אחרון מושלי ג'ורג'יה שנולד מחוץ לגבולותיה. במהלך תקופת כהונתו כמושל הוא חתם על חוק יובש מדינתי.
לאחר תום כהונתו כמושל הוא שב לעיסוקו בעריכת דין במייקון, ובשנים 1924–1925 היה נציב הפנסיות של ג'ורג'יה בנוסף להיותו נשיא חבר האלקטורים של ג'ורג'יה.
חיים אישיים

ב-1873 נשא האריס לאישה את פאני בורק מממיקון. ב-1889 הוא נישא בשנית להאטי גיבסון ג'וב מאליזבתטון, טנסי. מאשתו הראשונה נולדו לו שבעה ילדים, כולל וולטר אלכסנדר האריס (אנ') שהיה קצין בדרגת מייג'ור גנרל בצבא ארצות הברית.
האריס היה דודן מדרגה ראשונה של אלפרד טיילור ורוברט לאב טיילור, שניהם כיהנו כמושלי טנסי וכסנאטורים מטעמה.
נתניאל אדווין האריס נפטר בבית הקיץ שלו בהאמפטון, טנסי ב-21 בנובמבר 1929. הוא נטמן בבית הקברות רוז היל שבמייקון.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 313
הערות שוליים

↑  "Tennessean, Once Georgia Executive, Tech Founder, Dies". The Tennessean. p. 2.
↑  Harris, Nathaniel Edwin (1884). Address on technical education ... delivered before the Georgia State Agricultural Society, at its meeting in Savannah, Ga., February 12th, 1884. Macon: J.W. Burke.
↑  Harris, Nathaniel E. (1925). Autobiography: the story of an old man's life, with reminiscences of seventy-five years. The J.W. Burke company. p. 222.
| --- | --- |
בקרת זהויות :  GND: 1193677947  LCCN: no2014110855  ULAN: 500468126  VIAF: 310665628   WorldCat (עם VIAF): 310665628 
האריס ב-1918.
נשק את הכלה

| --- | --- |

 בימוי:  סי. ג'יי קוקס 
 הופק בידי:  סי. ג'יי קוקס 
 עריכה:  ג'ון קייטל 
 שחקנים ראשיים:  טורי ספלינג, פיליפ קרנר, ג'יימס או'שיאה
 צילום:  קארל ברטלס 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  18 באפריל 2008
 משך הקרנה:  115 דקות
 שפת הסרט:  אנגלית
 סוגה:  קומדיה רומנטית, סרט להט"בי 
 הכנסות באתר מוג'ו:   kissthebride
 www.kissthebridemovie.com
 דף הסרט ב־IMDb
 
נשק את הכלה (באנגלית: Kiss the Bride) היא קומדיה רומנטית של הבמאי ס. ג'יי קוקס אשר שוחררה בהפצה מוגבלת באפריל 2008. מככבים בה טורי ספלינג, פיליפ קרנר וג'יימס או'שיאה.
עלילה

מאט (פיליפ קרנר) ורייאן (ג'יימס או'שיאה) היו חברים קרובים בתיכון. כאשר מאט מקבל, עשר שנים מאוחר יותר, הזמנה לחתונתו של רייאן, הוא מופתע - במיוחד משום שרייאן נושא אישה (טורי ספלינג). מלבד חברים טובים, מאט ורייאן היו בעבר גם נאהבים, ומאט לא שכח את רייאן במהלך השנים שחלפו והוא מודד מולו כל חבר חדש, אך אף אחד מהם לא הצליח לתפוס את מקומו של רייאן עד כה. מאט מתכנן להציל את אהובו לשעבר מידיה של ה"אישה-שטן" שמאלצת אותו להנשא לה.
צוות

טורי ספלינג - אלכס
ג'יימס או'שיאה - רייאן
פיליפ קרנר - מאט
אמבר בנסון - אלי
ג'ואנה קסידי - אוילין
גארט מ. בראון - ג'רלד
טס הרפר - ברברה
רוברט פוקסוורת' - וויין
ביקורת

ניק פינקרטון מה-LA Weekly מתאר את הסרט "ההוצאה מהארון השפלה ביותר מאז הסרט הצרפתי Poltergay."
פסקול

"U Found Me" (Levi Kreis, Darci Monet) - Levi Kreis
"Hardly A Hero" (Kreis, Monet) - Levi Kreis
"We're Okay" - Levi Kreis (end credits)
"Drive" - Brian Kent
הערות שוליים

↑  L.A. Weekly Movie Critics (2008-04-16). "Movie Reviews: Zombie Strippers, Floating Life, Lost in Beijing". LA Weekly. נבדק ב-2008-04-23.{{cite web}}:  תחזוקה - ציטוט: שימוש בפרמטר authors (link)
↑  ‘Life’ with Brian
סיום עילם

סיום עילם (או בשמו הנוסף: תוצאת יעד סופית) היא דרך לקביעת המנצח במשחקי ספורט, שנוסתה לראשונה במשחק הכדורסל.
בניגוד לחוקת הכדורסל המסורתית, שבה תוצאת המשחק נקבעת אחרי 4 רבעים שווים באורכם, ב״סיום עילם״ החוק שונה מעט, כך שהקבוצות משחקות 3 רבעים שווים באורכם, ובסוף הרבע השלישי נקבעת ״תוצאת יעד״.
הרבע הרביעי משוחק ללא הגבלת זמן, עד להגעת הקבוצה הראשונה לתוצאת היעד, והיא המנצחת במשחק כולו.
תוצאת היעד מוגדרת כ״מרחק מהנקודות של הקבוצה המובילה״.
לדוגמה - נניח שבטורניר מסוים מרחק היעד מוגדר כ ״9״. אזי, במשחק שמשוחק בטורניר, אם בסוף הרבע השלישי התוצאה היא 88:83, אז תוצאת היעד נקבעת ״97״ (88+9), ולכן הקבוצה הראשונה שתגיע ל-97, תנצח.
״שיטת עילם״ הוצעה לראשונה על ידי פרופסור ניק עילם, פרופסור לספורט מאוניברסיטת בול.
עילם סיפר כי חש מתוסכל מהמצב הנוכחי בכדורסל.
בשיטה הנפוצה, כאשר קבוצה מובילה בפער גדול, נאבד העניין במשחק והצופים רק מחכים שהזמן יעבור עד הסיום, ומצד שני, כאשר הפער קטן לטובת קבוצה מסוימת, הקבוצה היריבה מנסה לעשות עבירות כל הזמן כדי לעצור את שעון המשחק. מצב זה יוצר משחק סטטי ולא נעים לצפייה.
שיטת עילם פותרת את 2 הבעיות, מכיוון ששעון המשחק מכובה ברבע האחרון.
שימוש בשיטה

השימוש הרשמי הראשון בשיטה, החל בשנת 2017 בטורניר כדורסל שנתי שנקרא The Basketball Tournament. בתחילה הוא שימש רק בחלק מהמשחקים, והחל מ-2018 ועד היום, החוק הוחל על כלל המשחקים בטורניר (כאשר ״מרחק היעד״ משתנה במהלך השנים).
לתודעה פרץ החוק בשנת 2020,כאשר ליגת ה-NBA החלה להשתמש בו במשחק ה-Allstar השנתי.
״מרחק היעד״ הראשון שנקבע הוא ״24״, לזכרו של קובי בראיינט (שמספר גופייתו היה 24) שנהרג חודש לפני בהתרסקות מסוק. השינוי התקבל בעין יפה בעיני האוהדים, ולכן הוחלט להמשיך איתו באופן קבוע במשחקי האולסטאר.
בעקבות ההצלחה במשחקי האולסטאר, החליטו ליגות נוספות כגון ליגת העל הקנדית בכדורסל, וה-G League (ליגת הפיתוח של ה-NBA) לאמץ את השינוי גם כן.
כאמור, השיטה משמשת בעיקר בכדורסל, אך בשנת 2023, החליטו מארגני The Basketball Tournament הנזכר למעלה, לייסד טורניר כדורגל - The Soccer Tournament, שבו השתמשו גם כן ב״סיום עילם״.
סאראנון אנוין

סאראנון אנוין (בתאית: สรานนท์ อนุอินทร์; נולד ב-24 במרץ 1994 בקון קאן שבתאילנד) הוא כדורגלן תאילנדי המשחק בעמדת השוער בקבוצת צ'יאנג ראי יונייטד מליגת העל התאילנדית ובנבחרת תאילנד.
קריירת מועדונים

אנוין החל את הקריירה המקצוענית שלו בקבוצת נאקון ראטצ'אסימה מליגת העל התאילנדית, במדיה ערך 15 הופעות ליגה.
ב-20 בדצמבר 2017 חתם בצ'יאנג ראי יונייטד מליגת העל התאילנדית.
קריירה בינלאומית

אנוין היה חלק מסגל נבחרת תאילנד בטורניר גביע אסיה 2019, אך לא שיחק בטורניר.
נכלל בסגל נבחרת תאילנד לטורניר גביע אסיה 2023.
תארים

אליפות תאילנד (1): 2019
גביע ה-FA התאילנדי (2): 2018, 2020
גביע הליגה התאילנדית (1): 2018
הערות שוליים

↑  #OFFICIAL ประกาศรายชื่อ 26 แข้งช้างศึก ชุดลุยศึก เอเชียน คัพ 2023 รอบสุดท้าย ที่ประเทศกาตาร์ בחשבון הפייסבוק הרשמי של התאחדות הכדורגל התאילנדית, 3 בינואר 2024 (בתאית)
| נבחרת תאילנד – גביע אסיה בכדורגל 2023 |
| --- | --- | --- |
|  1 סיווראק •  2 סנטיפאפ •  3 טיראטון •  4 דולה •  5 קריצאדה •  6 סאראץ' •  7 סופאצ'וק •  8 אקאניט •  9 סופאצ'אי •  10 סופנאט •   11 פהלה •  12 מיקלסון • 13 ג'רונסאק •  14 רונגראט • 15 טיראסאק • 16 ג'קפאן • 17 פנסה • 18 ויראתפ • 19 פטהומפול • 20 סאראנון • 21 סופאנאן • 22 צ'אנארונג • 23 פטיוואט • 24 ווראצ'יט • 25 פירדון • 26 סופאן • מאמן: אישיי |  1 סיווראק •  2 סנטיפאפ •  3 טיראטון •  4 דולה •  5 קריצאדה •  6 סאראץ' •  7 סופאצ'וק •  8 אקאניט •  9 סופאצ'אי •  10 סופנאט •   11 פהלה •  12 מיקלסון • 13 ג'רונסאק •  14 רונגראט • 15 טיראסאק • 16 ג'קפאן • 17 פנסה • 18 ויראתפ • 19 פטהומפול • 20 סאראנון • 21 סופאנאן • 22 צ'אנארונג • 23 פטיוואט • 24 ווראצ'יט • 25 פירדון • 26 סופאן • מאמן: אישיי | תאילנד |
סופיה שרלוטה, נסיכת שלזוויג-הולשטיין-זונדרבורג-בק

סופיה שרלוטה, נסיכת שלזוויג-הולשטיין-זונדרבורג-בק (בגרמנית: Sophie Charlotte von Schleswig-Holstein-Sonderbourg-Beck;‏ 31 בדצמבר 1722 - 7 באוגוסט 1763), הייתה אמו של פטר הראשון, הדוכס הגדול של אולדנבורג.
ביוגרפיה

גאורג לודוויג נולדה ב-31 בדצמבר 1722 בהמבורג, לפרידריך וילהלם השני, דוכס שלזוויג הולשטיין-זונדרבורג-בק ולאורסולה אנה, רוזנת העיר דוהנה-שלודין-קארווינדן, בתם של כריסטופר הראשון, רוזן העיר דוהנה-שלודין ומריה פרדריקה, רוזנת העיר דוהנה. ב-25 בינואר 1738 התחתנה סופיה שרלוטה בקניגסברג, עם בן משפחה רחוק, אלכסנדר אמיל דה דוהנה-שלוביטן, אולם הוא נהרג ב-30 בספטמבר 1745 בקרב סור במהלך מלחמת הירושה האוסטרית.
ב-1 בינואר 1750 התחתנה סופיה שרלוטה עם גאורג לודוויג, נסיך הולשטיין-גוטורפ, ממנו נולדו לה 3 ילדים. בשנת 1762 הצטרף גאורג לודוויג לצבא האימפריה הרוסית, ולאחר הדחת פיוטר השלישי, קיסר רוסיה בידי אחייניתו יקטרינה השנייה, קיסרית רוסיה, הועלה גאורג לודוויג לדרגת גנרל-פלדמרשל.
ב-7 באוגוסט 1763 מתה  סופיה שרלוטה בהמבורג, ובדיוק חודש לאחר מכן ב-7 בספטמבר מת בעלה גאורג לודוויג בקיל.
משפחתה

ב-1 בינואר 1750 התחתנה סופיה שרלוטה עם גאורג לודוויג, נסיך הולשטיין-גוטורפ, ממנו נולדו לה 3 ילדים:
פרידריך מהולשטיין-גוטורפ (1751–1752).
וילהלם מהולשטיין-גוטורפ (1753–1772).
פטר הראשון, הדוכס הגדול של אולדנבורג (1755–1823).
סופיה שרלוטה מברנדנבורג-ביירוית

סופיה שרלוטה מברנדנבורג-ביירוית (בגרמנית: Sophie Charlotte von Brandenburg-Bayreuth; 27 ביולי 1713 – 2 במרץ 1747), הייתה בתו של גאורג פרידריך קרל, מרקיז ברנדנבורג-ביירוית ואשתו של ארנסט אוגוסט הראשון, דוכס סקסוניה-ויימאר-אייזנך.
ביוגרפיה

סופיה שרלוטה נולדה ב-27 ביולי 1713 בוופרלינגן שהשתייכה למרקיזות ברנדנבורג-ביירוית, לגאורג פרידריך קרל, מרקיז ברנדנבורג-ביירוית ולדורותיאה, נסיכת שלזוויג-הולשטיין-זונדרבורג-בק, בתם של פרידריך לודוויג, דוכס שלזוויג-הולשטיין-זונדרבורג-בק ולואיזה שרלוטה, דוכסית שלזוויג-הולשטיין-זונדרבורג-אוגוסטנבורג. בשנת 1716 הורשעה אמה בניאוף ונכלאה, ומאז סופיה שרלוטה לא פגשה אותה שוב.
ב-7 באפריל 1734 התחתנה סופיה שרלוטה עם ארנסט אוגוסט, נסיך סקסוניה-ויימאר-אייזנך, ממנו היו לה 4 ילדים. בשנת 1748 מת חמיה יוהאן ארנסט השלישי, דוכס סקסוניה-ויימאר, ובעלה ארנסט אוגוסט עלה לשלטון במקומו. אולם בפועל שלט דודו וילהלם ארנסט, דוכס סקסוניה-ויימאר, ורק לאחר מותו בשנת 1728 תפס ארנסט אוגוסט את השלטון. בשנת 1741 מת וילהלם היינריך, דוכס סקסוניה-אייזנך ללא ילדים, ומשום כך ירש אותו ארנסט אוגוסט שהיה קרובו. ארנסט אוגוסט ומשפחתו עברו להתגורר באייזנך, מכיוון שהיה סמוך לה יער שהתאים מאוד לצורך ציד, והשאירו את בנם ארנסט אוגוסט תחת חסותו של ההוף-מרשל בויימאר. ב-2 במרץ 1747 מתה סופיה שרלוטה באילמנאו, והיא בת 34 שנים בלבד.
משפחתה

ב-7 באפריל 1734 התחתנה סופיה שרלוטה עם ארנסט אוגוסט הראשון, דוכס סקסוניה-ויימאר-אייזנך, ממנו היו לה 4 ילדים:
קרל אוגוסט אויגן (1735–1736)
ארנסט אוגוסט השני, דוכס סקסוניה-ויימאר-אייזנך (1737–1758).
ארנסטינה, נסיכת סקסוניה-ויימאר (1740–1786)
ארנסט אדולף פליקס (1741)
נקודת רנייר

| --- | --- |

נקודת רנייר - מבט ממצר ברנספילד
 מידע כללי
 סוג:  חצי אי 
 מידע נוסף
 קואורדינטות:  62°36′34″S 59°48′21″W﻿ / ﻿62.6094°S 59.8058°W﻿ / -62.6094; -59.8058
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת רנייר(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת רנייר(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת רנייר(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת רנייר
 
קטע ממפה של ציד כלבי הים, ג'ורג' פאוול משנת 1822 של איי שטלנד הדרומיים ואיי אורקני הדרומיים. במפה מופיעת נקודת רנייר
נקודת רנייר (באנגלית: Renier Point) היא לשון יבשה צרה היוצרת את הקצה המזרחי של חצי האי בורגס ושל האי ליווינגסטון באיי שטלנד הדרומיים, שבאנטארקטיקה.
הלשון מהווה את הקצה המזרחי של חצי האי, שבתורו הוא הקצה המזרחי של האי.
היסטוריה

לשון היבשה התגלתה בשנת 1821 או קודם לכן, על ידי ציידי כלבי ים.
לשון היבשה נקראה בשם "נקודת רנייר" על ידי ציידי כלבי הים, כבר בשנת 1822. השם "נקודת סימון" (Pin Point), ניתן ללשון היבשה על ידי אנשי חקירות דיסקברי (ב-Discovery II) בשנת - 1935, אולם שם זה נדחה לטובת השם המקורי.
ראו גם

סלעי ראגד
סביילי גרינברג

| --- | --- |

 לידה:  31 בינואר 1914 יקטרינוסלב, האימפריה הרוסית 
 פטירה:  14 בינואר 2003 (בגיל 88) ירושלים 
 מדינה:  ישראל 
 
סביילי סולומונוביץ' גרינברג (או סאבלי גרינברג) (ברוסית: Савелий Соломонович Гринберг;‏ 31 בינואר 1914 יקטרינוסלב - 14 בינואר 2003 ירושלים) היה משורר רוסי-ישראלי, יהודי יליד אוקראינה, מתרגם, פילולוג.
בין השאר, חיבר פלינדרומים.
ביוגרפיה

סביילי גרינברג נולד בשנת 1914 ביקטרינוסלב (בימינו דניפרו) באוקראינה אז באימפריה הרוסית, אך מגיל 2 חי במוסקבה. בילדותו בילה חופשות בחצי האי קרים, ביבפטוריה  אצל אחותו הגדולה. אחרי הלימודים בבית ספר עבד בבתי חרושת. בתחילת שנות ה-1930 היה פעיל בבריגדה של מאיאקובסקי בהרכבה הראשון ומפיץ נלהב של יצירות המשורר המפורסם. באותה תקופה התיידד עם א.ג. ברומברג וו.ד. דובאקין. בשלהי שנות ה-1930 עבד כחוקר במוזיאון הממלכתי של הספרות. בשנת 1935 הצליח לקבל אישור מהשלטונות הסובייטים כדי לבקר אצל הוריו ואחותו שעלו והתיישבו בארץ ישראל. עבד שם כעוזר מודד ונשאר עד שנת 1937 כשחזר לברית המועצות. בימי מלחמת העולם השנייה התנדב למיליציות העממיות (Народное Ополчение) שנספחו ליחידות הצבא הסובייטי, עבד בבניית קווי ההגנה, העביר הרצאות על הספרות בפני חיילים וימאים של הצי הצפוני. בשנת 1943 נמצא בזירת הקרבות הקשים נגד הנאצים במובלעת "מאלאיה זמליה" ליד נובורוסיסק ובשנת 1944 בצפון, בעת הלחימה בחצי האי ריבאץ'. אחרי המלחמה למרות שהמשיך לכתוב שירים, בברית המועצות לא פורסם יותר אף שיר שלו. שיריו הופצו ונקראו במחתרת.
בשנות ה-1960 עבד גרינברג כחוקר בכיר במוזיאון מאיאקובסקי שבסימטת גנדריקוב לשעבר במוסקבה (בימינו סמטת מאיאקובסקי).
בשנת 1973 עלה גרינברג לישראל. נודע, בין היתר, בתוכניותיו בקול ישראל בשפה הרוסית שבהן העביר הרצאות ייחודיות על השירה הישראלית, תוך ניתוח מעמיק של יצירותיהם של המשוררים הישראלים החשובים. תרגם מעברית לרוסית שירים של שלמה אבן גבירול ושל יוצרים ישראלים בני זמנו, אורי צבי גרינברג, יהודה עמיחי, יונה וולך, אבות ישורון, מאיר ויזלטיר, נתן זך ובמיוחד דוד אבידן. גרינברג פרסם שירים במגזינים הספרותיים בשפה הרוסית «Время и мы», «Возрождение», «Сион», «22», «Народ и земля», «Континент» ואחרים.
סביילי גרינברג נחשב לממשיכם של משוררי האוונגרד הרוסי. בעקבות ניסוייהם של חלבניקוב, מאיאקובסקי, קמנסקי ואחרים, יצר גרינברג סגנון משלו, שלא התכתב עם המיינסטרים של "השירה הסובייטית". הנושאים העיקריים בשירתו היו האדם מול המציאות, המלחמה, הערים (מוסקבה, אחר כך ירושלים), המשורר והיקום. בשירתו השתמש במגוון רב של אמצעים פואטיים - החל מחורזים חופשיים ועד לחריזות מעודנות שונות, שימוש ב"בתים אונייגיניים", כתיבת פלינדרומים וכו', תוך חיפוש אחרי אפשרויות חדשות של הבעה מילולית.
גרינברג התגורר כשלושה עשורים בירושלים, בסמוך לככר צרפת. נפטר בירושלים בשנת 2003.
ספרים

Московские дневниковинки». Сб.стихотворений. Иерусалим, изд-во «Став», 1979 (שירי יומן מוסקבאיים) - קובץ שירים משנות ה-30 ועד-60, הוצאת סתיו, ירושלים
Осени́я». Сб. стихотворений. Москва, изд-во «Carte Blanche», 1997 (סתווים) קובץ שירים, הוצאת «Carte Blanche» מוסקבה,
Посвящается В. В. Маяковскому . Москва, изд-во «Рудомино», 2003 (הקדשה למאיאקובסקי), הוצאת רודומינו, מוסקבה -הוצא לאור אחרי מותו, על ידי הבן החי במוסקבה
Онегостишия и Онгсты». Москва, изд-во «Водолей Publishers», 2003 (אונגוסטישיה)
Криптограммы с борта разведспутника». (Сб. ст. Д. Авидана. Перевод с иврита, предисловие и примечания С. Гринберг) Тель-Авив, 1976 (קריפטוגרמות מעל סיפון חללית )
(תרגומים מדוד אבידן, עם הקדמה והערות, תל אביב
Хадиша́ — Страницы новой израильской поэзии в переводах Савелия Гринберга». Иерусалим, 1992 г; 2 изд-е там же, 1995
(שירה חדישה - דפים של שירה ישראלית חדשה בתרגומו של סביילי גרינברג, ירושלים- בשתי מהדורות)
Давид Авидан, Сб. стихотворений. Переводы с иврита Савелия Гринберга». Москва-Иерусалим, изд-во «Мосты Культы/Гешарим», 2003 (קובץ שירי דוד אבידן, מוסקבה-ירושלים, הוצאת גשרים)
2014, בדו-עור, "אבן-חושן" (ספר שירים בתרגום מרוסית של גלי-דנה זינגר)
הערות שוליים

↑  גלי-דנה זינגר ונקודא זינגר, ראיון עם סביילי גרינברג, "נקודתיים" 5–6
↑  נקוד שינגר
↑  נקוד זינגר
| --- | --- |
בקרת זהויות :  NLI: 987007306666305171  PLWABN: 9810575640405606  GND: 173704123  ISNI: 0000 0001 1211 5866  LCCN: nr97038283  NKC: mzk2004148510  NTA: 133225364  SUDOC: 069961123  VIAF: 163244824   WorldCat (עם VIAF): 163244824
נקודת ריטריט (אנטארקטיקה)

ערך זה עוסק בלשון יבשה באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  76°55′00″S 162°33′00″E﻿ / ﻿76.9167°S 162.55°E﻿ / -76.9167; 162.55
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת ריטריט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת ריטריט
 
נקודת ריטריט (באנגלית: Point Retreat) היא לשון יבשה בחוף סקוט בארץ ויקטוריה, שבאנטארקטיקה.
לשון היבשה היא הקצה המזרחי של מישור קאר; הנקודה בולטת לנמל גרניט.
לשון היבשה היא מדף סלע שטוח, העשוי סלט דולוריט; המדף נוצר עקב פעילות קרחונית.
לשון היבשה ממוקמת 10 קילומטרים דרומית-מערבית מכף ארצ'ר; קרחון מקאיי נשפך אל הים 5.5 קילומטרים דרומית-מערבית מנקודת ריטריט.
היסטוריה > מקור השם

שמה של הנקודה ניתן לה על ידי המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913.
לקריאה נוספת

• National Imagery and Mapping Agency 2002, , P 162
• R. W. STRANDTMANN, DON PITTARD, and PAUL SCHAEFER, , ANTARCTIC JOURNAL
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי
1 2 3 4  ראו בספר Sailing Directions (planning Guide) and (enroute) for Antarctica המפורט להלן בפסקת "לקריאה נוספת"
סולם גנבים

סולם גנבים בין ילדים
חיילים בצבא ארצות הברית משתמשים בסולם גנבים
סולם גנבים הוא פעולה של טיפוס אדם על כפות ידיו השלובות של אדם אחר מבלי להיעזר בציוד טיפוס.
מקור השם הוא ככל כנראה תרגום שאילה מהמילה הגרמנית "Räuberleiter"‏.
סולם גנבים נושא את שמו משום שגנבים יכולים להשתמש בו כדי לעבור מעל גדרות ולהגיע לחלונות מבלי לשאת איתם סולם או אמצעי טיפוס אחר. שיטת טיפוס זו משמשת גם בפעולות צבאיות ומשטרתיות.
טכניקת הטיפוס

תנוחת הגוף של האדם שמבצע את סולם הגנבים תהיה בדרך כלל זקופה וידיו שלובות ומושטות מטה בצמוד לגופו, זאת במטרה לשאת את משקל גופו של האדם המטפס במאמצי מתיחה ולחץ על השלד תוך הימנעות ממאמצי כפיפה משמעותיים שדורשים פעולת שרירים מאומצת. בזמן הטיפוס משולבות ומהודקות אצבעות הידיים זו אל זו כך שהחיכוך ביניהם מאפשר נשיאת משקל האדם המטפס בעיקר במאמצי מתיחה על "מדרך כפות הידיים" שנוצר ללא הפעלה מאומצת של שרירי האצבעות.
לאחר הטיפוס על "מדרך כפות הידיים" יכול המטפס להמשיך ולטפס עם רגלו השנייה על כתפו של מבצע הסולם.
סולם גנבים יתבצע בדרך כלל בצמוד לקיר או עצם מקובע אחר שאליו נצמד מבצע הסולם מאחר שבמהלך פעולת הטיפוס משתנה מרכז הכובד של השניים באופן שעלול להביא לאיבוד שווי משקל ולנפילה.
מאחר שביצוע סולם גנבים בתנוחת גוף זקופה אינו דורש מאמצי שריר רבים, אלא רק מאמצי מתיחה ולחץ של השלד, יכול אדם אחד לבצע ללא קושי סולם גנבים לקבוצה גדולה של אנשים שיטפסו באמצעותו בזה אחר זה.
במטרה להימנע משריטות או לכלוך כתוצאה מהמגע שבין נעל המטפס לכריות כף היד, ניתן להשתמש בכפפות.
הערות שוליים

↑  על הקשר בין גרמנית לעברית בבלוג דגש קל
↑  גלעד מורג ונועם דביר, תיעוד: שוטרים פורצים לבית ב"סולם גנבים", באתר ynet, 21 בפברואר 2016
סולם גנבים, חיילים מתנדבי היישוב בבאפס, 1941